Muhamad ibn Abd al-Ŭahab

Muhamad ibn Abd al-Ŭahab, , kun plena araba nomo Muḥammad ibn ʿAbd al-Ŭahhāb ibn Sulajmān ibn Ali ibn Muḥammad ibn Aḥmad ibn Raŝīd at-Tamīmī; ankaŭ "Abdul Ŭahab" aŭ "Abdul Vahab" (naskiĝis 1703 en Naĝdo; mortis la ), estis islama teologo kiu venis el Naĝdo, nun Sauda Arabio, kaj kreis la vahabisman movadon.

Al-Ŭahab volis ke la islamanoj reiru al la fundamentoj de sia religio, rifuzante reformojn kaj idol-adoron. Li kondamnis multajn sufismajn kutimojn, ekzemple la kutimon preĝi al sanktuloj, kiel formoj de idol-adoro, ĉar laŭ li islamanoj nur preĝu al Dio mem. Li ankaŭ kondamnis la kutimon celebri la naskiĝtagon de la profeto Mohamedo pro la sama kialo.

Al-Ŭahab faris interkonsenton kun Muhammad bin Saud, la ĉefo de la sauda tribo, laŭ kiu ĉiuj teritorioj konkeritaj de tiu tribo sekvu liajn instruojn. Dum la venontaj jarcentoj, la Saudoj konkeris multege da lando kaj kreis la ŝtaton de Sauda Arabio, kiu nuntempe estas ankoraŭ regata de la familio Saud. Ĝis hodiaŭ la vahabisma speco de islamo estas ŝtata religio de Sauda Arabio.

Kategorio:Islamaj teologoj
Kategorio:Historio de Sauda Arabio
Kategorio:Islamo en Sauda Arabio
Kategorio:Ŭahabismo